IZVJEŠĆE O REALIZACIJI PROGRAMA POTICANJA GOSPODARSKOG RAZVITKA OPĆINE BLATO U RAZDOBLJU SIJEČANJ-LIPANJ  2026. GODINE
U izvješću o realizaciji programa poticanja gospodarskog razvitka Općine Blato za 2026. godinu, pratit ćemo realizaciju programa mjera u poticanju gospodarskog  razvitka koje su u nadležnosti Općine Blato.
Na dan 30.6.2026. godine, u općini Blato bilo je 28 nezaposlenih osoba, što je u usporedbi s istim mjesecom prošle godine smanjenje od 37,78%, kad smo imali 45 nezaposlenih osoba.
1.
MJERE U POTICANJU GOSPODARSKOG RAZVITKA OPĆINE BLATO U 2026. GODINI

Realizacija programa poticanja gospodarstva u 2026. godini temelji se na slijedećim poticajnim mjerama:

1.1. Program poticanja zapošljavanja;
1.2. Subvencije kamata na poduzetničke kredite;
1.3. Potpore u obogaćivanju turističke ponude
1.4. Ostali poticaji u gospodarstvu

      1.5. Lokalna akcijska grupa;

      1.6. FLAG- Razvoj ribarstva.
1.1. Mjere u poticanju zapošljavanja

1.1.1. Program sufinanciranja zapošljavanja 

U 2026. godini, Općina Blato provodi mjere u poticanju zapošljavanja, na način da za svaku novozaposlenu osobu sufinancira 50% ukupnih troškova plaće. U prvih šest mjeseci za ovu je mjeru utrošeno 11.322,10 eura, što se odnosi se na ugovore koji su zaključeni u tijeku tekuće godine, kao i one iz 2025. godine. U prvom dijelu ove godine zaključena su 2 nova ugovora o sufinanciranju zapošljavanja ( Javni bilježnik Sandra Marinović i Head office barber shop.)
1.1.2. Program sufinanciranja samozapošljavanja

Za program sufinanciranja samozapošljavanja u prvih šest mjeseci izdvojeno je 4.000 eura. U prvom polugodišnjem razdoblju 2026. godine, potpisana su 2 nova ugovora za otvaranje novog obrta ( Mandurić tim gradnja i Tomas mont obrt, vl. Tomislav Tomas.)
 1.1.3. Program zapošljavanja osoba sa višom i visokom stručnom spremom

Pored sufinanciranja u visini od 50% troškova plaće, Općina Blato dodatno sufinancira osobe sa višom i visokom stručnom spremom. U prvom šestomjesečnom razdoblju 2026. godine, isplaćen je jedan zahtjev od 2.600 eura za visoku stručnu spremu.     

( Javni bilježnik Sandra Marinović.)
1.2.Subvencije kamata na poduzetničke kredite

U prvom šestomjesečnom razdoblju 2026. godine, nije bilo zaprimljenih zahtjeva po ovoj mjeri.

1.3. Obogaćivanje turističke ponude

Općina Blato sredstva uprihođena od turističke pristojbe ulaže u aktivnosti na obogaćivanju turističke ponude u skladu s prijedlogom Turističke zajednice. U prvom dijelu godine za ovu je namjenu utrošeno ukupno 37.564,66 eura za slijedeće:
· Uređenje i održavanje plaža i cesta– 2.984,76 eura

· Video nadzor na kolodvoru- 2.613,75 eura

· Najam wc kabina- 1.186,80 eura

· Promidžbeni materijali TZ Blato- 2.337,50 eura
· Plan upravljanja destinacijom 2026-2029 TZ Blato- 6.000 eura
· Uređenje platoa i oprema za teretanu- 10.566,88 eura
· Iskop kanala za vodu u Žukovi – 11.875,00 eura, od čega smo 10.000 eura dobili od Županije.
1.4. Ostali poticaji u gospodarstvu
1.4.1. Program sufinanciranja nabave sadnog materijala
Općina Blato korisnicima ove mjere sufinancira nabavu sadnog materijala u iznosu od 30% vrijednosti kupljenog materijala. Za ovu mjeru u prvih 6 mjeseci utrošeno je ukupno 1.371,60 eura za 4 korisnika potpore.
1.4.2. Razvojna agencija Općine Blato

U ožujku 2018. godine osnovana je Razvojna agencija Općine Blato, „Blara“ d.o.o., koja se bavi izradom projektnih prijedloga za potrebe civilnog društva i lokalnog stanovništva, kao i razvojnih projekata Općine Blato koji će se aplicirati na nacionalne i EU fondove. Za ovu mjeru u prvih 6 mjeseci  utrošeno je ukupno 11.829,80 eura.

1.5. Financiranje lokalne akcijske grupe

LAG 5 je udruga osnovana 2012. godine sa svrhom implementacije LEADER pristupa, na otocima Korčuli, Mljetu i Lastovu te na poluotoku Pelješcu. Misija udruge je stvoriti zajednicu s konkurentnim gospodarstvom, visokom kvalitetom života te atraktivnom i očuvanom kulturnom baštinom, čiji se razvoj temelji na tradiciji i održivom razvoju. U tu svrhu, s dionicima iz gospodarskog, javnog i civilnog sektora izrađuje Lokalnu razvojnu strategiju, na temelju koje raspisuje natječaje te dodjeljuje sredstva za provedbu projekata.
Od svog osnutka, LAG 5 provodi brojne projekte financirane iz javnih sredstava te iz različitih EU programa – Obzor 2020, Interreg IT-HR, ESF, Erasmus+.

U prvom dijelu godine za financiranje članarine za sudjelovanje u lokalnoj akcijskoj grupi (LAG 5) utrošeno je ukupno 801 eura.
1.6. FLAG

U svrhu implementacije Lokalnog razvoja pod vodstvom lokalne zajednice u ribarstvu Program za pomorstvo i ribarstvo Republike Hrvatske za programsko razdoblje 2021.-2027., Općinsko vijeće Općine Blato, donijelo je Odluku  o suosnivanju Lokalne akcijske grupe u ribarstvu, kojom je suglasna sudjelovati u formiranju partnerstva predstavnika gospodarskog, civilnog i javnog  sektora u svrhu osnivanja i djelovanja Lokalne akcijske skupine u ribarstvu, kao jedan od suosnivača.

Svrha djelovanja Udruge je unaprijediti kvalitetu života u lokalnoj ribarstvenoj zajednici odnosno prostoru područja djelovanja Udruge, osnažiti i povezati dionike koji djeluju u prostoru područja djelovanja, poticati sudjelovanje žena, mladih i svih ranjivih skupina u donošenju odluka na lokalnoj razini, poticati međusektorsku suradnju, okupljati i povezivati sve dionike koji teže i djeluju u smjeru održivog i ujednačenog razvoja prostora područja djelovanja, kao i unaprjeđivati uvjete za djelovanje članica Udruge. U prvom dijelu godine nije zaprimljen račun za članarinu za financiranje udruge u visini od 1.000 eura, te se isti očekuje u drugom dijelu godine.
FINANCIRANJE PROGRAMA POTICANJA GOSPODARSKOG RAZVITKA OPĆINE BLATO ZA RAZDOBLJE 1.1.-30.6.2026. GODINE
	MJERE POTICANJA GOSPODARSKOG RAZVITKA ZA 2026. GODINU
	FINANCIJSKI

PLAN

(u eurima)
	OSTVARENO

1.1.-30.6.2026.

(u eurima)
	IZVORI FINANCIRANJA

	PROGRAM POTICANJA ZAPOŠLJAVANJA
	64.000
	17.922,10
	

	Mjere u poticanju zapošljavanja
	40.000
	11.322,10
	Opći prihodi i primici

	Mjere u poticanju samozapošljavanja
	20.000
	4.000
	Opći prihodi i primici

	Mjere u poticanju zapošljavanja osoba s VŠS i VSS
	4.000
	2.600
	Opći prihodi i primici

	SUBVENCIJE KAMATA NA PODUZETNIČKE KREDITE
	1.500
	0
	

	Subvencije kamata na poduzetničke kredite
	1.500
	0
	Opći prihodi i primici

	POTPORE U OBOGAĆIVANJU TURISTIČKE PONUDE
	55.000
	37.564,66
	

	Ulaganja u turističku infrastrukturu
	30.000
25.000
	25.689,66
11.875
	Prihodi za posebne namjene(turistička pristojba) 

Pomoći

	OSTALE MJERE U GOSPODARSTVU
	19.650
	13.201,40
	

	Program sufinanciranja nabave sadnog materijala
	2.000
	1.371,60
	Opći prihodi i primici

	Razvojna agencija Općine Blato
	17.650
	11.829,80
	Opći prihodi i primici

	LOKALNA AKCIJSKA GRUPA
	2.500
	801,00
	Opći prihodi i primici

	FLAG- Razvoj ribarstva
	1.000
	0
	Opći prihodi i primici

	UKUPNO
	143.650
	69.489,16
	Opći prihodi i primici-31.924,50
Pomoći-11.875
Prihodi za posebne namjene-(turistička pristojba)-25.689,66


